JIMILIAN har gennem de seneste år markeret sig som en markant stemme på den danske musikscene inden for pop, hiphop og R&B. Med evnen til at kombinere fængende hooks, feststemning og personlige tekster skaber han musik, der fungerer både på dansegulvet og i det mere nærværende format. Hans nutidige lyd og stærke formidlingsevne har sikret ham et bredt publikum på tværs af generationer.
Tal & succes
+550 millioner streams på streamingtjenester
– Optrådt på bl.a. udsolgt Store Vega, Smukfest, Fredagsrock i Tivoli, Jelling, Nibe og mange  flere Musikfestivaler.
– TV-medvirken: Vinder af Vild med Dans (2021) samt underholdningsprogrammet Spillet med over 500.000 seere pr. afsnit
– Samarbejder med bl.a. 6ix9ine, L.O.C., Gobs, Capital T, Branco og Fouli.
Live
Live præsenterer JIMILIAN et hitbaseret og publikumsvenligt festivalsæt med fokus på energi, nærvær og fællesskab. Showet er bygget op omkring hans største udgivelser og leveres i et professionelt setup med DJ kombineret med band-elementer og visuelle produktioner.  
Koncerten er tilrettelagt til både eftermiddags- og aftenslots og engagerer publikum fra første beat til sidste nummer med fællessang, bevægelse og høj stemning.
Aktuelt
Med et solidt bagkatalog af hits, der har præget de danske hitlister gennem flere år, er JIMILIAN også aktuel med nye udgivelser. Samtidig giver hans fortsatte tv-eksponering gennem Spillet øget synlighed og styrker hans relevans på landets festival- og koncertprogrammer.
